खुशगवारयादों का साथी,बसा लिया मन उपवन में -कल्पना रामानीजीवन की क्षणभंगुरता ही जीवन का सत्य है, इसका अहसास हमें होना ही चाहिए, महेन्द्र भटनागर हरसिंगार के फूल की क्षणभंगुरता के माध्यम से सचेत करते हैं कि थोड़े समय में जैसे हरसिंगार सुगंध लुटाकर मन मन में बस जाता है तो फिर हम भी वही करें-- जीवन हमाराफूल हरसिंगार-साजो खिल रहा है आज,कल झर जायगा -महेन्द्र भटनागरशशि पाधा अपने देश से बाहर रहकर यहाँ की सांस्कृतिक सुगंध को मन्द नहीं होने देना चाहती हैं, उन्हें लगता है कि हरसिंगार के फूलों की गंध में माँ का प्यार कहीं छिपा हुआ है- घर अँगना फिर हुआ सुवासिततुलसी -चौरा धूप धुलाठाकुर द्वारे चन्दन महकेदेहरी का पट खुला-खुलाआशीषों केशीतल झोंकेआँचल बाँध के लाई माँ -शशि पाधात्रिलोक सिंह ठकुरेला नवगीत की प्रकृति को बहुत करीब से पहचानते हैं, वे कुछ ऐसा प्रस्तुत करते हैं कि उनका नवगीत गुनगुनाने का मन हो ही उठता है, सकारात्मक सोच और संघर्षों से जूझने की प्रेरणा से युक्त ठकुरेला जी के नवगीत बहुत प्रभावित करते हैं-- मन के द्वारे परखुशियों केहरसिंगार रखो .